**ENOTHTA 3Η – ΓΛΩΣΣΟΜΑΘΕΙΑ**

|  |
| --- |
|  **Γλωσσομάθεια είναι είναι η εκμἀθηση ξένων γλωσσών . Ένας άνθρωπος κατέχει μια γλώσσα, όταν είναι σε θέση να τη μιλά και να τη γράφει σωστά, γνωρίζοντας την προφορά, το λεξιλόγιο, τη σύνταξη και τους ιδιωματισμούς της.** |

**Τι μας προσφέρει η γλωσσομάθεια;**

1. **Η γλωσσομάθεια συμβάλλει στην πνευματική καλλιέργεια του ατόμου:**

Η **μελέτη**  και η εμβάθυνση σε μια ξένη γλώσσα διευρύνει τους πνευματικούς μας ορίζοντες. Τα **εκφραστικά** μέσα, ο **λεξιλογικός** πλούτος διευρύνουν το γνωστικό πεδίο και **εμπλουτίζουν** τη σκέψη μας. Παράλληλα, η εκμάθηση  της γραμματικό-συντακτικής δομής μιας άλλης γλώσσας και η σχετικές ασκήσεις **αναπτύσσουν** την **κρι­τική** ικανότητα μας.

1. **Επιτυγχάνεται η σφαιρική ενημέρωση και ενισχύεται η δεκτικότητα μας σε νέες ιδέες / αντιλήψεις.**

Αίρονται οι στερεοτυπικές αντιλήψεις και οι προκαταλήψεις για τους άλλους λαούς. Συνειδητοποιούμε την κοινή μοίρα όλων των ανθρώπων και των λαών και αναπτύσσουμε πνεύμα οικουμενικής συνείδησης.

1. **Ενδέχεται να οδηγηθούμε σε βαθύτερη κατανόηση τη δικής μας γλώσσας (μαθαίνουμε συγκρίνοντας).**

Η μελέτη της γλώσσας ενός λαού αποκαλύπτει και τον τρόπο σκέψης του. Η κατανόηση των άλλων λαών επιτρέπει την καλύτερη συνειδητοποίηση των δικών μας ιδιαιτεροτήτων

1. **Αναπτύσσεται κάθε τομέας του πολιτισμού (γράμματα, τέχνες, αθλητισμός, επιστήμη, οικονομία, πολιτική), αφού μπορούμε να επικοινωνούμε εποικο­δομητικά και άμεσα, αλλά και να προβαίνουμε σε γόνιμες ανταλλαγές.**

Μυούμαστε στους πνευματικούς θησαυρούς κάθε έθνους, **απολαμβάνουμε** με **άμεσο** τρόπο την **καλλιτεχνική δημι­ουργία αλλόγλωσσων χωρών** (τραγούδι, κινηματογράφος, λογοτε­χνική παραγωγή κ.λ.π.)

1. **Η γλωσσομάθεια επιδρά ευεργετικά στην ψυχολογία του ανθρώπου:**

**Τονώνει** την **αυτοπεποίθηση** του και τη συναίσθηση πως μπορεί, χωρίς συμπλέγματα κατωτερότητας, να **επικοινωνεί** και να **συναλλάσσεται** απρόσκοπτα και ισότιμα με τους πολίτες άλλων χωρών.

**Γιατί μας είναι χρήσιμη και αναγκαία η γνώση ξένων γλωσσών;**

1. Η ανάπτυξη του τουρισμού και η καθιέρωση των ταξιδιών ως μέσου ψυχαγωγίας επιβάλλουν τη γνώση των ξένων γλωσσών, για να είναι δυνατή η επικοινωνία με τους άλλους λαούς.
2. Η γλωσσομάθεια επιτρέπει την προσέγγιση της ξένης βιβλιογραφίας, την επαφή με αλλόγλωσσους συναδέλφους, τη φοίτηση σε πανεπιστήμια του εξωτερικού, την εργασία σε άλλη χώρα, την παρακολούθηση σεμιναρίων και άρα την πληρέστερη κατάρτιση και τη διεύρυνση των γνωστικών και επαγγελματικών δυνατοτήτων.
3. Η παγκοσμιοποίηση και ο σύγχρονος τρόπος ζωής απαιτεί επιστημονική, επαγγελματική και οικονομική διεθνή ενημέρωση και συνεργασία με άλλα έθνη και λαούς. Έτσι, η επαρκής γνώση μιας ξένης γλώσσας συνιστά αναγκαίο **επαγγελματικό** εφόδιο, για να αναλάβει το άτομο μια **εργασιακή** θέση ή να ανελιχθεί στον τομέα της απασχόλησης του.

**Εμπλουτίζει** την **αισθητική** του με στοιχεία από την καλλιτεχνική δημι­ουργία των άλλων λαών και **διευρύνει** τις **ψυχαγωγικές** επιλογές, γιατί με την εκμάθηση μιας ξένης γλώσσας ο άνθρωπος μπορεί να:

1. **Συμβάλλει** στην ανάπτυξη της **οικονομίας**. Επιτρέπει το άνοιγμα των αγο­ρών, τη μεγιστοποίηση της παραγωγής, τη βελτίωση της ποιότητας των προϊόντων, λόγω του οικονομικού ανταγωνισμού. Δημιουργείται μια πα­γκόσμια αγορά.

**Εμπεριέχει κίνδυνους η γλωσσομάθεια ;**

1. Η πολιτιστική αλλοτρίωση ενός λαού πραγματοποιείται και μέσω της γλωσσικής αλλοτρίωσης , δηλ. της αποξένωσης από τη γλωσσά του. Η ανάλωση μεγάλου χρόνου για την εκμάθηση ξένων γλωσσών μπορεί να οδηγήσει σε απομάκρυνση από την εθνική μας γλώσσα.
2. Η εισβολή ξένων λέξεων είναι πλέον γεγονός Ο μιμητισμός επεκτείνεται και στον ευρύτερο τρόπο ζωής
3. Ο λαός απομακρύνεται από την παράδοση
4. **Συμπλεγματική** διάθεση που μπορεί να δημιουργηθεί από τις κυριαρ­χούσες γλώσσες, όπως είναι σήμερα η αγγλική. Μια τέτοια διάθεση προ­καλεί την **ξενομανία** και το **μιμητισμό**.
5. Η γλώσσα κάθε λαού είναι φορέας του **πολιτισμού** του. Επομένως, υπάρχει ο κίνδυνος **έμμεσης** και **άκριτης**/ **υποσυνείδητης** **υιοθέτησης**των αξιών, των αντιλήψεων, της νοοτροπίας κ.λ.π. ενός άλλου πολιτι­σμού, που μπορεί να οδηγήσει όχι μόνο στη γλωσσική αλλά και στην πολιτιστική παραμόρφωση μιας χώρας.

**Συμπέρασμα**

Δεν είναι ορθό να καταδικάζει κάποιος τη γλωσσομάθεια αλλά την **ξενομανία**, τη δουλοπρεπή στάση απέναντι σε μια ξένη γλώσσα ή την επιδεικτική χρήση της. Πρέπει να μαθαίνει κανείς ξένες γλώσσες χωρίς να εκφυλίζει τη δική του αλλά αφομοιώνοντας δημιουργικά τα ξένα στοιχεία ώστε να συνυπάρξουν με τη μητρική του γλώσσα χωρίς να την αντικαταστήσουν

**Πώς μπορούμε να προωθήσουμε τη γλωσσομάθεια;**

Ήδη στις περισσότερες χώρες διδάσκεται επαρκώς τουλάχιστον μία ξένη γλώσσα. Είναι αναγκαίο, παρόλα αυτά:

1. να αυξηθούν οι ώρες διδασκαλίας των ξένων γλωσσών

2. να δίνεται η δυνατότητα εκμἀθησης περισσότερων γλωσσών στα πλαίσια του σχολείου

3. οι μαθητές να έχουν τη δυνατότητα απόκτησης πτυχίου ξένης γλώσσας διαμέσου του σχολείου, χωρίς να χρειάζεται να πληρώνουν ακριβά τη γλωσσομάθεια.

3. να προωθηθούν προγράμματα ανταλλαγής μαθητών από διαφορετικές χώρες της Ε.Ε.

